Društvo naša djeca Pleternica već niz godina organizira razne aktivnosti za djecu u Dječjem tjednu uz potporu Grada Pleternice – Grada prijatelja djece, Turističke zajednice Grada Pleternice i Požeško-slavonske županije.
Ovogodišnji Dječji tjedan održavao se od 7. do 13. listopada te su pleternički mališani mogli uživati u dječjoj predstavi Idi pa vidi, Didi Gradskog kazališta Požega, sportskom natjecanju, Dječjem danu u Hrvatskoj knjižnici i čitaonici Pleternica gdje su svoj rad kroz radionice prdstavile razne udruge s područja Pleternice i DV Tratinčica Pleternica, izlasku u kino, dječjim nastupima i sajmu dječjih radova te završnom veselju. U ovom Dječjem tjednu svoju sjednicu održao je i 6. saziv Dječjeg gradskog vijeća na kojoj je nazočila i gradonačelnica Grada Pleternice, Antonija Jozić te u razgovoru s malim vijećnicima saznala koje su njihove želje i potrebe na području Grada. – Dječji tjedan je jedan izvrstan projekt pomoću kojeg jačamo ulogu onih najmanjih u društvu i taj tjedan sve podredili upravo njima. Mnoštvo aktivnosti koje organiziramo kroz taj tjedan iz godine u godinu su posjećenije te se već i samim pripremama za Dječji tjedan pristupa na jedan vrlo ozbiljan način kako bi se djeci pružile kvalitetne aktivnosti, ali i uključile cijele obitelji. – istaknula je predsjednica Društva naša djeca Pleternica Renata Matičević.